พอดีว่าหนูมีเพศสัมพันธ์แบบไม่ป้องกันแตกนอกวันที่9/02 แล้ววันถัดมาประจำเดือนมาปกติ7วัน แสดงว่าก่อนหน้าที่จะมีประจำเดือนคือไม่ท้องแล้วใช่ไหมค่ะ แล้วพอหลังจากวันที่หมดประจำเดือนไป1วัน คือวันที่17 มีเพศสัมพันธ์แต่แบบป้องกันค่ะ แล้วพอวันที่25-27 มีเลือดสีน้ำตาลออกมาเล็กน้อยค่ะ 3วันแล้ว มันไม่ใช่เลือดล้างหน้าเด็กใช่ไหมค่ะ หนูไม่มีโอกาสท้องใช่ไหมค่ะง (รบกวนตอบด้วยนะคะ หนูเครียดจริงๆ)
สวัสดีค่ะ การที่มีเพศสัมพันธ์ ที่ไม่ได้มีการสวมถุงยางอนามัย หรือใช้ยาคุมกำเนิด ยาฉีด หรือยาฝัง เเต่ใช้การหลั่งนอกถือว่ามีโอกาสผิดพลาดเเล้วเกิดการตั้งครรภ์ขึ้นได้มากค่ะ เนื่องจาก การที่น้ำอสุจิไม่ได้อยู่ในช่องคลอด เเต่ว่าอาจมีสารคัดหลั่งอื่นๆ ที่อาจมีตัวอสุจิปนได้เล็กน้อยค่ะดังนั้น ควรต้องสังเกตรอบเดือนค่ะ ถ้าหลังจากเหตุการณ์เช่นนี้ เเล้วมีประจำเดือนมาปกติ มาตรงตามรอบ ลักษณะเเบบเดิมทุกประการ โอกาสในการตั้งครรภ์จะน้อยลงค่ะ เเต่หลังจากรอบเดือนหมด ต้องดูก่อนค่ะว่ารอบเดือนเป็นอย่างไร โอกาสในการตกไข่ คือนับจากวันเเรกของรอบเดือนมา 9-18 วัน ดังนั้น ถ้าเพศสัมพันธ์ตรงกับช่วงการตกไข่ อาจเพิ่มความเสี่ยงในการตั้งครรภ์ได้ค่ะเเนะนำให้สังเกตรอบเดือนถัดมาค่ะ ถ้าไม่มา ร่วมกับการที่มีเลือดออกเช่นนี้ อาจต้องระวังเรื่องการตั้งครรภ์ไว้ด้วยค่ะ เนื่องจากการที่มีเลือดออกหลังจากมีเพศสัมพันธ์ 7-10 วัน อาจเป็นเลอดที่เกิดจากการฝังตัวของตัวอ่อนได้ หรืออาจเป็นเลือดที่ออกทั่วไป เช่น การติดเชื้อ ติ่งเนื้อ หรือไม่ทราบสาเหตุได้ค่ะ